**Národná rada Slovenskej republiky**

**IV. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo:1821/2009

**1262a**

# Spoločná správa

**Výboru Národnej rady Slovenskej republiky pre zdravotníctvo a Výboru Národnej rady Slovenskej republiky pre financie, rozpočet a menu o výsledku prerokovania návrhu rozpočtu Úradu pre dohľad nad zdravotnou starostlivosťou na rok 2010** (tlač 1262)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Predseda Národnej rady Slovenskej republiky rozhodnutím č. 1288 z 2. októbra 2009 pridelil návrh rozpočtu Úradu pre dohľad nad zdravotnou starostlivosťou na rok 2010 Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre zdravotníctvo na prerokovanie v termíne do 20. októbra 2009.

 Predseda Národnej rady Slovenskej republiky vo svojom rozhodnutí určil ako gestorský Výbor Národnej rady Slovenskej republiky pre zdravotníctvo s tým, že na základe rokovaní výborov predloží Národnej rade Slovenskej republiky správu výborov o priebehu a výsledkoch rokovania o návrhu rozpočtu Úradu pre dohľad nad zdravotnou starostlivosťou na rok 2010 spolu s návrhom uznesenia Národnej rady Slovenskej republiky.

 Návrh rozpočtu bol predložený v súlade s § 28 ods. 4 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov.

 **Priebeh a výsledky prerokovania**

 **Výbor Národnej rady Slovenskej republiky pre financie, rozpočet a menu** prerokoval návrh rozpočtu Úradu pre dohľad nad zdravotnou starostlivosťou na rok 2010 dňa 14. októbra 2009. Výbor svojim uznesením číslo 580 **súhlasil** s predloženým návrhom a **odporučil** Národnej rade Slovenskej republiky návrh rozpočtu Úradu pre dohľad nad zdravotnou starostlivosťou na rok 2010 **s c h v á l i ť** s tým, že príjmy sa rozpočtujú vo výške **32 580 tis. eur** a výdavky vo výške  **16 764 tis. eur,** celkový prebytok **15 817 tis. eur**, schodok (ESA 95) **– 675 tis. eur**.

**Výbor Národnej rady Slovenskej republiky pre zdravotníctvo**  prerokoval návrh rozpočtu Úradu pre dohľad nad zdravotnou starostlivosťou na rok 2010 dňa 13. októbra 2009. Výbor svojim uznesením číslo 184 **súhlasil** s predloženým návrhom a  **odporučil** Národnej rade Slovenskej republiky návrh rozpočtu Úradu pre dohľad nad zdravotnou starostlivosťou na rok 2010 **s c h v á l i ť** s tým, že predpokladané príjmy a výdavky sú rozpočtované nasledovne:

 **Príjmy celkom 32 580 tis. eur**

 z toho:

 - príjmové finančné operácie –

 (zostatok finančných prostriedkov

 z predchádzajúcich rokov) 16 492 tis. eur

* nedaňové príjmy spolu –

(administratívne poplatky, príjmy z činnosti úradu,

 úroky) 1 103 tis. eur

- transfery zo zdravotných poisťovní 14 985 tis. eur

**Výdavky celkom 16 764 tis. eur**

z toho:

 - bežné výdavky 15 412 tis. eur

 - kapitálové výdavky 1 352 tis. eur

**Celkový prebytok /schodok 15 817 tis. eur**

**Prebytok /schodok ESA 95 - 675 tis. eur**

Výbor NR SR pre zdravotníctvo ako gestorský výbor rokoval dňa 21. októbra 2009. Výbor na základe stanovísk výborov odporúča Národnej rade Slovenskej republiky návrh rozpočtu Úradu pre dohľad nad zdravotnou starostlivosťou na rok 2010 **s c h v á l i ť.**

Výbor NR SR pre zdravotníctvo odporučil Národnej rade Slovenskej republiky, aby návrh rozpočtu Úradu pre dohľad nad zdravotnou starostlivosťou na rok 2010 odôvodnil na schôdzi Národnej rady Slovenskej republiky predseda Úradu pre dohľad nad zdravotnou starostlivosťou Richard Demovič a poveril spoločného spravodajcu výborov **Antona B o b r í k a** predniesť v súlade s § 80 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky.

Výbor predkladá návrh uznesenia Národnej rady Slovenskej republiky, ktorý je súčasťou spoločnej správy .

V Bratislave 21. októbra 2009

**Viliam N o v o t n ý**

predseda

Výboru Národnej rady Slovenskej republiky

pre zdravotníctvo

N á v r h

U Z N E S E N I E

Národnej rady Slovenskej republiky

z .....októbra 2009

k návrhu rozpočtu Úradu pre dohľad nad zdravotnou starostlivosťou na rok 2010 (tlač 1262)

 **Národná rada Slovenskej republiky**

 **A. k o n š t a t u j e,**

 že návrh rozpočtu Úradu pre dohľad nad zdravotnou starostlivosťou na rok 2010 bol predložený v  súlade s § 28 ods. 4 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov;

 **B. s c h v a ľ u j e**

 rozpočet Úradu pre dohľad nad zdravotnou starostlivosťou na rok 2010 s tým, že predpokladané príjmy a výdavky sú rozpočtované nasledovne:

 **Príjmy celkom 32 580 tis. eur**

 z toho:

 - príjmové finančné operácie –

 (zostatok finančných prostriedkov

 z predchádzajúcich rokov) 16 492 tis. eur

* nedaňové príjmy spolu –

(administratívne poplatky, príjmy z činnosti úradu,

 úroky) 1 103 tis. eur

- transfery zo zdravotných poisťovní 14 985 tis. eur

**Výdavky celkom 16 764 tis. eur**

z toho:

 - bežné výdavky 15 412 tis. eur

 - kapitálové výdavky 1 352 tis. eur

**Celkový prebytok /schodok 15 817 tis. eur**

**Prebytok /schodok ESA 95 - 675 tis. eur**